Gretsiya hukumati migrantlarga ogohlantiruvchi sms-xabarlar jo‘natmoqda

Gretsiya hukumati grek-turk chegarasidagi noqonuniy migrantlarga chegarani buzmaslik to‘g‘risida ogohlantiruvchi sms-xabarlar jo‘natmoqda. Bu haqda hukumat vakili ma'lum qildi.
"Gretsiya hukumati yolg‘on xabarlar ta'sirida sharqiy chegaramizga kelayotgan odamlarni xabardor qilish uchun barcha mavjud vositalardan foydalanmoqda. Buning uchun xabar jo‘natish imkoniyatidan foydalanyapmiz", - dedi .
"Gretsiya Respublikasidan: Gretsiya chegaradagi xavfsizlik choralarini eng yuqori darajaga ko‘tarmoqda. Chegarani noqonuniy ravishda buzib o‘tishga urinmang" deyiladi sms-xabarda.
Qayd etilishicha, ushbu sms-xabar migrantlarning telefonlariga ular chegaraga yaqinlashgan zahoti yetib keladi.
1 mart holatiga ko‘ra, Turkiya orqali Yevropa tomon yo‘lga tushgan qochqinlar soni 76 ming 358 nafarni tashkil etmoqda.